Otto Wüst

**Otto Wüst** (født 26. mai 1926 i Sursee i Kanton Luzern i Sveits; død 19. august 2002 samme sted) var sveitsisk katolsk biskop av Basel fra 1982 til 1993.
## Liv og virke
### Bakgrunn
Wüst vokste opp i Sursee og gikk på skolene i hjembyen og kantonskolens gymnasium i Luzern, hvor fikk *[[Matura]]* i 1947. Ved filosofiske og teologiske studier ved Det pavelige gregorianske universitet i Roma forberedte han seg på prestkallet i Pontificium Collegium Germanicum et Hungaricum de Urbe.
### Prest
Han ble presteviet i 1953. I 1956 tok han doktorgrad i teologi med en avhandling om den historiske utvikling av læren om *«potestas vicaria divina»*. Han var deretter kapellan ved Mariakirken i Bern i fire år, og ble i 1960 generalsekretær for *Schweizerisches Katholisches Volksverein* med sete i Luzern. I 1966 gikk Otto Wüst i tjeneste for bispedømmeledelsen til bispedømmet Basel, først som rektor for seminaret i Solothurn, og to år senere som bispedømmets personalsjef.
### Hjelpebiskop i Basel
Pave Paul VI utnevnte Otto Wüst til hjelpebiskop i Basel den 27. november 1975 og til titulærbiskop av *Tubia*. Biskop Anton Hänggi ordinerte ham til biskop den 1. februar 1976. Medkonsekrerende var biskop François-Nestor Adam C.R.B. av Sion, og biskop Joseph Hasler av Sankt Gallen.

### Biskop av Basel
Etter biskop Anton Hänggis fratreden i 1982, valgte katedralkapittelet ham til ny biskop i bispedømmet Basel.

Han tilbrakte elleve år ved roret i det mest folkerike av de seks sveitsiske bispedømmene. Hans arbeid var opprinnelig preget av gjennomføringen av reformene som ble fastsatt på Det andre Vatikankonsil og den sveitsiske *Synode -72*. 

En vedvarende sykdom tvang Wüst til å ta flere måneder fri fra embedspliktene i 1993. Sommeren 1993, etter medisinsk råd, ba biskopen pave Johannes Paul II om å løse seg fra hans offisielle plikter. Innvilgelsen forble opprinnelig hemmelig og ble først kunngjort etter at den ble offisielr akseptert av paven den 26. oktober 1993.

Den 14. januar 1994 valgte domkapitlet Hansjörg Vogel til hans etterfølger.

Den 19. august 2002 døde biskop Otto Wüst biskop på Sursee sykehus etter en lang, alvorlig sykdom.

Han ble gravlagt den 26. august i krypten til *St. Ursen*-katedralen i Solothurn.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Filippo Bernardini (1884-1954) *1933
* Biskop  Franz von Streng (1884-1970) *1937
* Biskop Anton Hänggi (1917-1994) *1968
* Biskop *Otto Wüst* (1926-2002) *1976
## Litteratur
* Markus Ries: *Ein neuer Bischof für das Bistum Basel.* I: Basler Stadtbuch 1994, s.&nbsp;94–97.

## Referanser